Ramón d'Andrés

**Ramón d'Andrés** u **Ramón de Andrés Díaz** (Madrit, 28 de mayo de 1959) ye un filologo espanyol estudioso d'a luenga asturiana y profesor en a Universidat d’Oviedo.

Ye fillo d'o popular escritor en asturiano Manuel d'Andrés Fernández "Mánfer de la Llera" (1918-2005). Se crió en Xixón (Asturias), an que ha vivito buena parti d'a suya vida. Ye profesor titular de Filolochía Espanyola y Asturiana en a Universidat d'Oviedo (Asturias), an principió a impartir a primera asignatura de Luenga Asturiana en 1985 y an que leyó a suya tesi doctoral en 1988, a primera feita sobre sociolingüistica asturiana y redactata en ixa luenga. As suyas investigacions s'han centrato mas que mas en aspectos gramaticals, dialectolochicos y sociolingüisticos d'a luenga asturiana. Desembolica también una intensa faina divulgadera en libros, ensayos y articulos de prensa.

Ye autor, chunto a Fernández Álvarez-Balbuena, Xosé Miguel Suárez Fernández y Miguel Rodríguez Monteavaro, d’o atlas lingüistico ETLEN (*Estudio d'a Transición Lingüistica en a Zona Eo-Navia, Asturias*, 2017), una obra de dialectolochía en a muga d’o gallegoportugués y asturleonés, que incluye una investigación de oriometría dialectal (mesurada matematico-estatistica d'a muga entre dos dominios lingüisticos con parlas de transición) y de dialectometría seguntes a Escuela de Salzburgo.

## Prencipals publicacions
Os suyos libros mas importants son: 
* *Allugamientu de los pronomes átonos col verbu n'asturianu* (1993)
* *Enquesta sociollingüística nuna parroquia asturiana (Deva-Xixón)* (1993)
* *Gramática práctica de asturiano* (1997)
* *Vocabulariu asturianu de la mina* (1997, de conchunta con Manuel d'Andrés)
* *Reivindicación llingüística: unes reflexones* (2002)
* *Cuestiones d'asturianu normativu* (3 vols., 2001-2003)
* *Juicios sobre la lengua asturiana. Algunas cuestiones básicas acerca del debate lingüístico en Asturias* (2002)
* *Diccionario Toponímico del Concejo de Gijón* (2008)
* *L'asturianu que vien. Observaciones y suxerencies sobre l'asturianu normativu y el so usu* (2008).
* *Palabres nueves n’asturianu. Proyectu Observatoriu Asturianu de Neoloxía y Terminoloxía (AsturNeo). Informe de los años 2010, 2011 y 2012* (2013).
* *Franco nos diccionarios y otres impertinencies alredor del llinguaxe y les llingües* (2013).
* *Gramática comparada de las lenguas ibéricas* (2013).
* *Estudiu de la Transición Llingüística na Zona Eo-Navia, Asturies (ETLEN). Atles llingüísticu dialectográficu - horiométricu - dialectométricu*, (2017), coautor junto con Fernándo Álvarez-Balbuena, Xosé Miguel Suárez Fernández y Miguel Rodríguez Monteavaro.
* *Averamientu a la llingua asturiana. Nivel universitariu* (2019).

Entre os suyos articlos se pueden destacar:
* *Los pronomes reflexivos átonos n'asturianu* (1994)
* *La llingua asturiana na sociedá* (1995)
* *Lingüística y sociolingüística en el concepto de dialecto* (1997)
* *L'asturianu mínimu urbanu. Delles hipótesis* (2002)
* *Pertinencia de lengua / dialecto en lingüística, con un añadido sobre el estándar* (2015)
* *Acerca de la clasificación científica de la glotodiversidad* (2016)
* *El procesu d’estandarización del asturianu* (2018)
* *Proyecto de Diccionario Geográfico Popular de España, de Camilo José Cela: materiales de Asturias* (2019)
* *Contacto de lenguas en Asturias: asturiano, "amestáu" y castellano* (2020)

## Atros datos
Ye miembro numerario de l'Academia de la Llingua Asturiana, an que ha treballato intensament en as *Normes Ortográfiques*, en a *Gramática de la Llingua Asturiana* y en o *Diccionariu de la Llingua Asturiana*. Estié president d'a Fundación “Caveda y Nava”, entidat en favor d'o consenso lingüistico en Asturias. Ye tamién coordinador d'o rolde d'investigación *Seminariu de Filoloxía Asturiana*, d'a Universidat d'Oviedo. En o periodo de gubierno 2003-2007 exerció o cargo de Chefe d'a Oficina de Politica Lingüistica d'o Prencipau d'Asturias. Ye miembro d'a Chunta Asesora de Toponimia d'o Prencipau d'Asturias, estando-ne secretario en o debantdito periodo.

## Vinclos externos
*  ''Araz.net''. Biobibliografía de l'autor.